CELEX: 62012TB0241
Language: el
Date: 2014-03-07 00:00:00
Title: Υποθέσεις T-241/12 και T-210/13: Διάταξη του Γενικού Δικαστηρίου της 7ης Μαρτίου 2014 — Versalis κατά Επιτροπής (Ανταγωνισμός  — Συμπράξεις  — Αγορά του καουτσούκ από βουταδιένιο και του καουτσούκ από στυρόλιο και βουταδιένιο που παράγεται με πολυμερισμό γαλακτώματος  — Απόφαση διαπιστώνουσα παράβαση του άρθρου 81 ΕΚ  — Μερική ακύρωση και μεταρρύθμιση από το Γενικό Δικαστήριο της αποφάσεως της Επιτροπής  — Επανάληψη της διαδικασίας  — Νέα ανακοίνωση των αιτιάσεων  — Περάτωση της διαδικασίας  — Κατάργηση της δίκης)

5.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 135/37
            
         Διάταξη του Γενικού Δικαστηρίου της 7ης Μαρτίου 2014 — Versalis κατά Επιτροπής
   (Υποθέσεις T-241/12 και T-210/13) (1)
   
   ((Ανταγωνισμός - Συμπράξεις - Αγορά του καουτσούκ από βουταδιένιο και του καουτσούκ από στυρόλιο και βουταδιένιο που παράγεται με πολυμερισμό γαλακτώματος - Απόφαση διαπιστώνουσα παράβαση του άρθρου 81 ΕΚ - Μερική ακύρωση και μεταρρύθμιση από το Γενικό Δικαστήριο της αποφάσεως της Επιτροπής - Επανάληψη της διαδικασίας - Νέα ανακοίνωση των αιτιάσεων - Περάτωση της διαδικασίας - Κατάργηση της δίκης))
   2014/C 135/47
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Versalis SpA (San Donato Milanese, Ιταλία) (εκπρόσωποι: F. Moretti, L. Nascimbene και M. Siragusa, δικηγόροι)
   
      Καθής: Ευρωπαϊκή Επιτροπή (εκπρόσωποι: V. Bottka, G. Conte, R. Striani και T. Vecchi)
   
      Αντικείμενο
   
   Στην υπόθεση T-241/12, αίτημα περί ακυρώσεως της αποφάσεως της Επιτροπής που περιλαμβάνεται σε έγγραφο της 23ης Απριλίου 2012 με το οποίο ανακοινώθηκε στην προσφεύγουσα η πρόθεση της Επιτροπής να επαναλάβει τη διαδικασία και να εκδώσει νέα ανακοίνωση των αιτιάσεων και, στην υπόθεση T-210/13, αίτημα περί ακυρώσεως των αποφάσεων της Επιτροπής C (2013) 1200 τελικό, της 26ης Φεβρουαρίου 2013, και C (2013) 1199 τελικό, της 27ης Φεβρουαρίου 2013, για επανάληψη της διαδικασίας και αποστολή στην προσφεύγουσα νέας ανακοινώσεως των αιτιάσεων στην υπόθεση AT. 40032 — BR/ESBR — Υποτροπή, κατόπιν της μερικής ακυρώσεως από το Γενικό Δικαστήριο της αποφάσεως C (2006) 5700 τελικό της Επιτροπής, της 29ης Νοεμβρίου 2006, σχετικά με διαδικασία εφαρμογής του άρθρου 81 [ΕΚ] και του άρθρου 53 της Συμφωνίας ΕΟΧ (υπόθεση COMP/F/38.638 — Καουτσούκ από βουταδιένιο και καουτσούκ από στυρόλιο και βουταδιένιο που παράγεται με πολυμερισμό γαλακτώματος).
   
      Διατακτικό
   
   Το Γενικό Δικαστήριο διατάσσει:
   
               1.
            
            
               Συνεκδικάζει τις υποθέσεις T-241/12 και T-210/13 προς έκδοση κοινής διατάξεως.
            
         
               2.
            
            
               Παρέλκει η έκδοση αποφάσεως επί των υπό κρίση προσφυγών.
            
         
               3.
            
            
               Η Versalis SpA και η Ευρωπαϊκή Επιτροπή φέρουν έκαστη τα δικά της δικαστικά έξοδα.
            
         
      (1)  EE C 227 της 28.7.2012, σ. 28.